Jazzspillested væltet omkuld af Stones-tilhængere | Musik | DR
Nystartet jazzspillested i København lægger scene til tre jazzkoncerter med Rolling Stones-medlemmer.
Det vides endnu ikke, hvem fra bandet der kommer til intimkoncerten, siger Niels Lan Doky. (Foto: Mike Segar © Scanpix)
Billetterne til tre jazzkoncerter med Rolling Stones-medlemmer på et spillested i København er blevet revet væk.
- Vores emailkonto kan kun håndtere 500 emails om dagen, og den er også gået ned, siger Niels Lan Doky, manden bag jazzklubben Hotel Danmark.
Stones-medlemmer gæster spillestedet i Vester Voldgade onsdag, torsdag og fredag. Intimkoncerterne følger i kølvandet på koncerten tirsdag i Parken.
Læs også:Medlemmer af Rolling Stones' band giver jazzkoncerter i København
Rolling Stones består af Mick Jagger, Keith Richards, Charlie Watts og Ronnie Woods. The Stones, som bandet også bare kaldes, har på verdensplan solgt flere end 200 millioner album. Hvilke af koryfæerne, der dukker op på jazzspillestedet i København, vides endnu ikke.
Færdiggjorde aftalen i går
Han kender Stones fra et lignende arrangement i 2014. Her var bandet i Danmark for at optræde på Roskilde Festival. Samtidig lagde medlemmer vejen forbi et andet jazzspillested, som Doky dengang drev.
Selv om det er Stones-medlemmer, der er på programmet, fastholder jazzklubben den sædvanlige billetpris på 295 kroner.